Ordinær generalforsamling 2022, referat

**Torsdag 21. april 2022, kl. 17.30 -19.00, incl. Pizzaspisning.**

**Sted: Galleriet, Mantziusgården, Johan Mantziusvej 7A, Birkerød**

Dagsorden ifølge vedtægterne:

1) Valg af generalforsamlingsdirigent og referent

2) Bestyrelsens beretning

3) Fremlæggelse og godkendelse af regnskab 2021(vedhæftet)

4) Fastsættelse af kontingent (korkassen) forslag 200 kr. pr. år

5) Indkomne forslag

6) Valg af bestyrelsesmedlemmer og suppleanter:

På valg er: Inge Neiiendam, Pina Tang-Holbek, Richard Bech, Mari Anne Woll. Alle er villige til genvalg. Christine Christensen er villig til genvalg til suppleantposten til bestyrelsen.

7) Valg af revisor. Jørgen Hansen er villig til genvalg. Suppleanten Johanne Albjerg ønsker ikke genvalg.

8) Eventuelt.

**REFERAT**

Tilstede 8 medlemmer samt Ulrich

Formanden bød velkommen.

**Ad1** Foreslået og valgt: dirigent Michael Scheuer, referent Mari Anne Woll. Dirigenten konstaterede, at generalforsamlingen er lovligt indkaldt.

**Ad 2** Formand Inge Neiiendam aflagde på bestyrelsens vegne beretning for 2021 (se nedenfor BILAG 1).

**Ad 3** Kasserer Pina Tang-Holbek fremlagde det reviderede regnskab (se nedenfor BILAG 2), der blev godkendt.

**Ad 4** Kontingent foreslået og fastsat til 200 kr. Opkrævning udsendes per mail (Pina) indbetales snarest på mobilepay: 21 62 16 86.

**Ad 5** Dirigenten konstaterede, at der ikke er indkommet forslag.

**Ad 6** Den siddende bestyrelse blev genvalgt uden modkandidater – Christine Christensen blev genvalgt som suppleant.

**Ad 7** Jørgen Hansen blev genvalgt som revisor. Michael Scheuer blev valgt til suppleant.

**Ad 8 Eventuelt**

Referenten forhørte sig, om man ønskede referatet lagt på hjemmesiden eller udsendt med mail. Tydeligt svar: hjemmesiden.

Spørgsmål, som må afklares: Koret er ikke stort, har Helikon krav om et bestemt antal deltagere sådan som AOF har?

Christine gjorde endvidere opmærksom på, at persondata ikke må videregives til tredjepart uden tilladelse.

Ulrich Spahn Klausen, korleder, fik det sidste ord: Tilmelding til et kor kræver en vis forpligtelse til fællesskabet – afbud bør kun finde sted i nødstilfælde (og SKAL meddeles Pina på forhånd). Der har i år været et meget svingende fremmøde (bl.a. pga frygt for Corona) med en lille trofast kerne, men resten nærmest som skifteholdsarbejdere, hvilket medfører, at indstudering af nye satser går langsomt.

Dette afspejles også i repertoiret – Ulrich har prioriteret, at vi lærer færre ting, som vi kan, fremfor mange ting halvt.

Det skal være sjovt og vise udvikling, hvilket medfører visse kriterier/krav/ambitioner. Det skal også give mening for Ulrich, som ellers vil søge andre græsgange. Han tilbyder sig dog som vikar.

Michael: Corona har gjort ham introvert – elsker at synge, elsker Ulrichs direktion, men bryder sig ikke om koncerter – føler så, at han svigter stemmegruppen til koncerten. Bør han så helt undlade at deltage?

OK for Ulrich at deltage i prøver – for man har støttet stemmegruppen i prøveforløbet. Koncerten afslutter forløbet og man skærper sig og koncentrerer sig på en anden måde.

Richard: hvad vil det sige at synge i kor? Det primære er de ugentlige korprøver.

Dirigenten afsluttede med at takke forsamlingen for god ro og orden.

Formanden takkede dirigenten.

Ref/MW

Gentofte 21/4-2022

**BILAG 1**

**BERETNING til 4joys GENERALFORSAMLING torsdag den 21/4-2022 i Galleriet**

Da vores sidste generalforsamling var 28/10-2021, der jo handlede om året 2020, er der kun gået et halvt år siden sidst.

Grunden til, at vi har flyttet tidspunktet for 4joys generalforsamling er jo, at regnskabsåret løber fra nytår til nytår, og holder man først generalforsamling i oktober, er der gået 10 mdr. siden regnskabsafslutning for det år, det handler om, og alle har svært ved at forholde sig til noget, der er sket for så lang tid siden. – Derfor ligger generalforsamlingen nu i april. Og beretningen handler om kalenderåret 2021.

I 2021 har der kun været 6 mdrs sang (fordi vi ikke havde prøver i foråret 2021) - og dertil kommer så, at vi i det forløbne halvår også har haft noget corona-lukning igen/igen. Vi havde til gengæld et rigtig hyggeligt **frokostarrangement i Richards sommerhus** lørdag den 3/7-21, hvor vi sang Kaj Normann Andersen-sangene. Menuen var den vanlige med en ret medbragt fra hver deltager, og solskin og dejligt vejr tilsmilede dagen.

Efterårssæsonen startede den 2/9 og vi havde prøver til og med den 4/11. Resterende efterårsprøver måtte aflyses, og vi havde behændigt undladt at planlægge nogen julekoncert dette år, i forventning om, at Corona så bare ville gribe ind….

Indtil efterårsferien i oktober sang vi fortsat Normann Andersen foruden Viva la Vida og Hallelujah. Så begyndte vi at kaste os over Beatles-sangene startende med Sgt. Pepper…, som vi kørte med indtil koret grundet Corona måtte lukke fra 11/11 og indtil jul. Den 9/12 var vi til gengæld 9 stk, som fik os en julehygge-spisning på Café Alex.

Lokalet Aulaen på Musikskolen har jævnligt været os et problem, og allerede den 4/11 måtte vi rykke domicil til Toftevangskolens festsal, fordi der var vandskade i taget på Musikskolen.

20/1-22 startede vi efter jul og corona, og siden da har vi sunget West Side Story-medley’et samt Let’s do it, Scandinavian Shuffle, Side by Side, They can’t take that away from me. Ulrich var desværre syg i 3 uger med corona, - det har også medvirket til yderligere reduktion af antal instruktionstimer.

Ulrich havde et ønske om et fællesprojekt med et af hans andre kor. Det skulle være indstudering af *Into Fire af Erling Kullberg*. Vi havde i februar en halv prøve med indstudering af noget af det, men der var ikke nok tilmeldte i koret til at starte 4-joy-hold under AOF på det grundlag.

*Det kommende vedrører ikke 2021, men jeg følte, at det kunne være rart for medlemmerne at vide, hvad bestyrelsen har talt om fremadrettet, medens der har været delvis coronanedlukning:*

**Lokaleproblemer.**

Musikskolen har meddelt AOF, at 4joy fra september 22 ikke mere kan være i aulaen, da den skal anvendes til et Big Band under musikskolen. Ærgerligt. – Vi har de seneste måneder arbejdet på, så i stedet at lægge billet ind på Toftevangskolens Festsal. (Den hedder nu også Sømod Skolen). For at få adgang til denne sal har vi fundet det smartest at skifte fra AOF til Helikonakademiet som aftenskole, - og har forhandlet en ordning med Helikons leder Erling Dybkjær. (Han står i sin egenskab af leder af Helikon som leder af en aftenskole, og da han lader til at have råderet over musiklokalerne på skolen, mener vi at være bedre tjent med at høre under ham. –

Det betyder, at vi kommer til at forlade AOF, hvilket vi har meddelt Bo Jōnsson, lederen af AOF.

Vi mister dermed adgangen til at få annonceret 4joy i deres katalog, men det er alligevel ikke lykkedes at blive placeret i deres katalog det seneste år….

I kommer til at opleve, at opkrævninger formentlig fremover udsendes af Pina og skal betales til Helikonakademiet.

Alle kommer til at betale fuld pris i starten, men alle pensionister fra Rudersdal Kommune vil efterfølgende få pensionistrabatten retur. Det er sådan, det administreres hos Erling Dybkjær.

**Mængden af mails forhåbentlig reduceret**

Vi har fået lavet hjemmesiden om og har besluttet, at alle medlemmer fremover på hjemmesiden kan finde, hvad der skal øves på, og adgang til at printe noder ud, finde Mari Annes flotte Muse Score-filer til hjemmeøvning, samt renskrevne tekster til musikken.  Det betyder at den ugentlige mailmængde er blevet kraftigt reduceret, hvilket for os har været en lettelse, og forhåbentlig reduceres mængden af ”alle-mails” betragteligt! Dem har vi tidligere haft rigtig mange af!

Vi håber, at I også kommer til at opleve det som en lettelse.

**Kormapper**

Der har været en tendens til, at nogle medlemmer foretrækker at have deres noder med som løsbladssystem, hvilket desværre er enormt irriterende for de naboer, der står tæt på. Løsbladene falder ofte på gulvet, flyver rundt i ikke nummereret orden, og påkalder sig et rodet indtryk i forh. til publikum, og skaber forvirring=irritation og tab af koncentration hos sidemænd- og damer.

Til koncerter SKAL noder altid være i en **SORT** mappe – og det gælder fortsat. – Til daglige prøver kan mapper i andre farver/omslag være praktiske, MEN stadig ingen løsblade, da disse også er et irritationsmoment for dirigenten.

p.b.v.

Inge Müller Neiiendam 21/4-2022

BILAG 2

